|  |
| --- |
| https://www.sombor.rs/wp-content/uploads/2017/01/grb-grada.png |
| РЕПУБЛИКА СРБИЈА |
| ГРАД : Сомбор |
| Организациона јединица: Одељење за образовање |

* ИЗВОРНИ ПОСАО

За грађане

Модел административног поступка

КОНКУРС ЗА ДОДЕЛУ ГРАДСКЕ СТИПЕНДИЈЕ ЗА СТУДЕНТЕ СА ТЕРИТОРИЈЕ ГРАДА СОМБОРА

**Ко покреће поступак и на који начин**

Кандидат , који аплицира за стипендију, подноси пријаву са потребном конкурсном документацијом у Услужном центру Градске управе града Сомбора ( шалтер 11 и 12 ). Право на стипендију имају студенти који су држављани Републике Србије, имају пребивалиште на територији Града Сомбора, похађају високо школску Установу чији је оснивач Република Србија и чије је седиште на територији Републике Србије и студирају на режиму финансирања из буџета Републике Србије.

**Прилози ( докази) за одлучивање у поступку које доставља странка**

|  |  |
| --- | --- |
| **1.** | Кратка биографија |
| **2.** | Уверење о упису на високошколску установу, односно у наредну годину студија |
| **3.** | Оверену фотокопију сведочанства о успеху у свим разредима средње школе за студенте који уписују I годину основних студија, односно уверење о просеку оцене током свих преткодних година студија за студенте који уписују II, III, IV, V и VI годину студија |
| **4.** | Потврда факултета да се студент налази на режиму финансирања из буџета РС и да је први пут уписао одређену годину студија, а за студенте који уписују II,III,IV,V и VI годину студија и да је стицао услов давања године за годину |
| **5.** | Оверену Изјаву дату под кривичном и материјалном одговорношћу студента да није у радном односу |
| **6.** | Фотокопија личне карте или електронски очитане личне карте |

**Правни основ**

Ова поступак се спроводи на основу Одлуке о стидендирању студената са територије Града Сомбора ( „Сл. лист града Сомбора“, бр. 10/13 и 5/15).

**Одлучивање у поступку**

На основу Одлуке о стипендирању студената са територије Града Сомбора право на доделу градских стипендија остварује се путем Конкурса, који расписује Градоначелник града Сомбора и који се објављује на званичној интернет презентацији Града Сомбора www.sombor.rs.

Конкурс се расписује за сваку школску годину и траје од 15.09 до 15.10. текуће године.

По истеку рока за пријављивање Комисија, коју именује Градоначелник, утврђује ранг листу пријављених кандидата за стипендију на основу укупно остварених бодова. Критеријуми за утврђивање укупног броја бодова су дефицитарност струке и постигнути успех.

Одлуку о дефицитарним занимањима доноси Комисија на основу предлога Националне службе за запошљавање и Савета за запошљавања Града Сомбора.

**Акт којим се одлучије у поступку**

Именована Комисија од стране Градоначелника доноси коначну ранг листу пријављених кандидата за доделу стипендије, на основу које Градоначелник доноси Решење о додели стипендија.

На основу правоснажног Решења о додели стипендија Градоначелник града Сомбора закључује Уговоре о стипендирању којима се ближе уређују права и обавезе о коришћењу стипендије.

**Упутство о правном леку**

Студент који није остварио право на доделу стипендије по одредбама Одлуке о стипендирању студената са територије Града Сомбора ( „Сл. лист града Сомбора“, бр. 10/13 и 5/15) има право да изјави жалбу Градском већу града Сомбора у року од 15 дана од дана пријема истог.

Одлука Градског већа по жалби је коначна.

**Законски рок** је 60 дана ( општи рок из члана 145. ЗУП –а).